AUF har fått 1,7 millioner fra SSU
Den svenske sosialdemokratiske ungdomsorganisasjonen har samlet inn pengene fra organisasjoner og bøssebæreraksjoner i Sverige. Den veldige gaven ble overrakt til blant annet AUF-leder Eskil Pedersen fredag og skal brukes til gjenreisning av Utøya, melder det svenske nyhetsbyrået TT. Fondet AUF har opprettet for gjenreisning av Utøya hadde i mai fått inn rundt 35 millioner kroner. Enkelte bygninger på øya skal rives og bygges på nytt, mens andre må restaureres, og dette er noe av det pengene skal gå til.
Arbeiderpartiets ungdomsfylking (AUF) har mottatt 1,7 millioner svenske kroner til gjenreisning av Utøya fra sitt svenske søsterparti.